cyanic-selkie/wikianc huggingface dataset:
Կլաուդիո Տորեխոն
Միջազգային գործունեություն
2011 թվականին Պերուի երիտասարդական հավաքականի կազմում Տորեխոնը մասնակցել է Հարավային Ամերիկայի տնային երիտասարդական առաջնությանը։ Մրցաշարում նա հանդիպումներ է անցկացրել Չիլիի, Վենեսուելայի և Ուրուգվայի հավաքականների դեմ։
2013 թվականին Կլաուդիոն Արգենտինայում մասնակցել է Հարավային Ամերիկայի երիտասարդական առաջնությանը։ Մրցաշարում նա հանդիպումներ է անցկացրել Բրազիլիայի, Չիլիի , Ուրուգվայի , Էկվադորի հավաքականների դեմ ։
Նվաճումներ
Ակումբային նվաճումներ
«Սպորտինգ Քրիստալ»
« Բանանց »
Արտաքին հղումներ
Կատեգորիա:Ուրարտուի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Պերուացի ֆուտբոլիստներ
Ֆրանսիսկո դե Վիտորիա
Ֆրանսիսկո դե Վիտորիա ՕՊ  Հռոմի կաթոլիկ եկեղեցու իսպանացի փիլիսոփա, աստվածաբան և Վերածննդի դարաշրջանի իրավաբան Իսպանիայում։ Նա փիլիսոփայության ավանդույթի հիմնադիրն է, որը հայտնի է որպես Սալամանկայի դպրոց՝ նշանավորված հատկապես արդար պատերազմի  և միջազգային իրավունքի տեսությունների մեջ իր ներդրման համար։ Նախկինում որոշ գիտնականներ նրան բնորոշել են որպես «միջազգային իրավունքի հայրերից» մեկը՝ Ալբերիկո Ջենտիլիի և Հուգո Գրոտիոսի հետ միասին, չնայած ժամանակակից ակադեմիկոսները ենթադրում են, որ նման բնորոշումն անախրոնիկ է, քանի որ միջազգային իրավունք գաղափարն ավելի ուշ է զարգացել  ։ Ամերիկացի իրավաբան Արթուր Նուսբաումը նշել է, որ Վիտորիան «առաջինն է շարադրել ազատ առևտրի և ազատ ծովագնացության հասկացությունները (թեև ոչ պայմանները)» ։
Կյանքը
Վիտորիան՝ ալավացի ազնվականներ Պեդրո դե Վիտորիայի և Կատալինա դե Կոմպլուդոյի որդին ծնվել է մոտավորապես 1483 թվականին Բուրգոսում և մեծացել է Բուրգոսում ։ Ըստ արդի ուսումնասիրությունների՝ մայրական նա կողմից ուներ հրեական ծագում (Կոմպլուդոները)՝ կապված հայտնի կրոնափոխների հետ, ինչպիսիք են Պողոս Բուրգոսցին և Ալֆոնսո դե Կարտագենան ։ 1504 թվականի նա դարձել է Դոմինիկյան միաբանության անդամ և կրթություն ստացել Փարիզի Սեն-Ժակ քոլեջում, որտեղ մեծ ազդեցություն է կրել Դեզիդերիուս Էրազմուսի աշխատանքից։ 1516 թվականից սկսած՝ նա շարունակում է աստվածաբանություն դասավանդել (Պիտեր Կրոկաերտի և Թոմաս Կաետանի ազդեցության ներքո)։ 1522 թվականին նա վերադարձել է Իսպանիա՝ աստվածաբանություն դասավանդելու Վալյադոլիդում գտնվող Սուրբ Գրեգորիի քոլեջում, որտեղ Դոմինիկյան միաբանության շատ երիտասարդ անդամներ վերապատրաստվում էին Նոր աշխարհում միսիոներական աշխատանքի համար։ 1524 թվականին նա ընտրվել է Սալամանկայի համալսարանի աստվածաբանության ամբիոնի վարիչ, որտեղ նա մեծապես նպաստել է թոմիզմի (Սբ. Թովմա Աքվինացու փիլիսոփայությունն ու աստվածաբանությունը) խթանմանը։ Ֆրանսիսկո դե Վիտորիան մահացել է 1546 թվականի օգոստոսի 12-ին Սալամանկայում։
Զորիկ Ավետիսյան
Զորիկ Հուսիկի Ավետիսյան, հայ ազատամարտիկ Արմավիրի տարածաշրջանից։
Ֆրանսիսկո դե Վիտորիա
Հնդկացիների կարգավիճակի վերաբերյալ դիրքորոշումներ
Ականավոր գիտնական լինելով՝ դե Վիտորիան հրապարակավ խորհրդակցական կապի մեջ է եղել Կառլոս V-ի՝ Սուրբ Հռոմի կայսեր և Իսպանիայի թագավորի հետ։ Նա փորձել է սահմանափակել Իսպանական կայսրության՝ բնիկ ժողովուրդների վրա ունեցած իշխանությունը։ Նա ասել է. «Վերոհիշյալի արդյունքն այն է, որ աբորիգենները, անկասկած, իսկական գերիշխանություն են ունեցել ինչպես պետական, այնպես էլ մասնավոր հարցերում ճիշտ այնպես, ինչպես քրիստոնյաները, և որ ո՛չ նրանց իշխանները, և ո՛չ էլ անհատները չէին կարող զրկվել իրենց ունեցվածքից այն պատճառաբանությամբ, թե հողի իսկական տերերը չեն» ։ Վիտորիան հերքել է, որ բնիկ ժողովուրդները, Արիստոտելի խոսքով, բնության կողմից կարող են ընկալվել որպես ստրուկ ։ Դե Վիտորիան Աքվինացուց որդեգրել է հռոմեական օրենքի ius gentium («ազգերի օրենք») գաղափարը։ Նրա՝ ամերիկյան հնդկացիներին պաշտպանելը հիմնված էր մարդու ներքին արժանապատվության սքոլաստիկ ընկալման վրա, արժանապատվություն, որը, ըստ նրա, ոտնահարվում էր Նոր աշխարհում Իսպանիայի քաղաքականության կողմից։
Զորիկ Ավետիսյան
Կենսագրություն
Զորիկ Հուսիկի Ավետիսյանը ծնվել է 1964 թվականին Արմավիրի (Հոկտեմբերյան) մարզի Արաքս ավանում։ 1981 թվականին ավարտել է Արաքսի միջնակարգ դպրոցը, 1982 թվականին զորակոչվել է նախկին խորհրդային բանակ։ 1984 թվականից աշխատել է Հայաստանի պետական ազգագրական թանգարանում։ Արցախյան շարժման ժամանակ նա կամավոր անդամագրվել է, մասնակցել մարտական գործողություններին Հայաստանի սահմանային տարածքներում և Արցախում։ Որպես հետախույզ՝ եղել է Շահումյանում, Գետաշենում, Ղարաչինարում, Ղուբաթլիում, Մարտակերտում, Ֆիզուլիում։ Վիրավորվել է աչքից, բայց վերադարձել է ռազմաճակատ։ 1992 թվականի մայիսի 24-ին, Լաչինի մարտերի ժամանակ, հետախուզական առաջադրանքներ կատարելիս, զոհվել է։ 1992 թվականի մայիսի 31-ին թաղվել է Սարդարապատի հերոսների հուշարձանին կից պանթեոնում։ Ամուսնացած է, ունի երկու զավակ։ Ի պատիվ ազատամարտիկի՝ Արաքս ավանի միջնակարգ դպրոցն անվանակոչվել է Զորիկ Հուսիկի Ավետիսյանի անունով։
Ֆրանսիսկո դե Վիտորիա
Հնդկացիների կարգավիճակի վերաբերյալ դիրքորոշումներ
1537-1539 թվականներին անցկացված երեք դասախոսությունների ընթացքում Վիտորիան եզրակացրել է, որ հնդկացիներն իրենց ունեցվածքի օրինական տերերն են, և որ նրանց ղեկավարներն օրինականորեն են իրավասություն ունեն իրենց ցեղերի նկատամբ։ Այսպիսի դիրքորոշում ավելի վաղ արտահայտել է Պալացիոս Ռուբիոսը։ Ո՛չ Հռոմի պապը, ո՛չ էլ Կառլոս V-ը օրինական պահանջ չունեին հնդկացիների կյանքի կամ ունեցվածքի նկատմամբ։ Նրանց դեմ ոչ մի բռնի գործողություն չէր կարող ձեռնարկվել, ինչպես նաև հնարավոր չէր նրանց հողերը կամ ունեցվածքը խլել, քանի դեռ հնդկացիները վնաս չէին հասցրել իսպանացիներին՝ խախտելով վերջիններիս օրինական իրավունքները ։«Անհավատների ավետարանացման մասին» իր դասախոսություններից մեկում Վիտորիան հաստատել է, որ նախ հնդկացիները «չպետք է բռնի դավանափոխ լինեն, բայց երկրորդ եզրակացությունն այն է, որ նրանք կարող են ուժի կիրառմամբ հետ պահվել հավատքի միսիոներներին խոչընդոտելուց և Քրիստոսին ու քրիստոնյաներին վիրավորելուց» ։
Զորիկ Ավետիսյան
Ծանոթագրություններ
Կատեգորիա:Հայ ազատամարտիկներ
Ֆրանսիսկո դե Վիտորիա
Հնդկացիների կարգավիճակի վերաբերյալ դիրքորոշումներ
«Անհավատների ավետարանացման մասին» դասախոսության ընթացքում Ֆրանսիսկո դե Վիտորիան օգտագործել է այն գաղափարը, որը համարվում էր իսպանական քրիստոնեական ունիվերսալիզմ։ Իսպանական քրիստոնեական ունիվերսալիզմը համոզմունք էր, որ աշխարհում բոլոր հարցերը, փաստարկները և իրադարձությունները փոխկապակցված են, և Վիտորիան «պատկերացրել է աշխարհում ունիվերսալ մի հասարակություն, որի մեջ կարող են տեղավորվել ցանկացած թվով անկախ պետություններ և խթանել հարաբերությունները» ։
Ֆրանսիսկո դե Վիտորիան պնդել էր, որ հնդկացիների բռնի կրոնափոխությունը «մեծ սադրանք և անհանգստություն կառաջացնի հեթանոսների մեջ»։ Երկրորդ հերթին, «հավատքի համար պահանջվող բարյացակամ և պատշաճ սիրո փոխարեն բռնի դարձը նրանց մեջ հսկայական ատելություն կառաջացնի, իսկ դա իր հերթին առաջ կբերի խաբեություն և կեղծ բարեպաշտություն» ։
Վիտորիան պաշտպանել է հնդկացիներին վնասի առաջարկվող այլ ձևերից, օրինակ՝ հնդկացիներին անուղղակիորեն քրիստոնեություն պարտադրելը «հարկերով և գանձումներով, որոնք կարող են ստիպել նրանց դառնալ հավատափոխներ»։ Նա պնդում էր. «Բայց ինչ վերաբերում է տուրքերին, որոնք չեն կարող պահանջվել նաև հավատացյալներից, ես պնդում եմ, որ անհավատներից ևս դրանք չպետք է պահանջվեն՝ նրանց դարձի բերելու մտադրությամբ։ Անհավատներին չեն կարող զրկվել իրենց ունեցվածքից` իրենց անհավատության պատճառով, ինչպես և մյուս քրիստոնյաները, քանի որ նրանք սեփականատիրության իսկական իրավունք ունեն իրենց սեփական ունեցվածքի հանդեպ» ։
Արդար պատերազմի տեսության կողմնակից Ֆրանսիսկոսն իր «De iure belli» աշխատության մեջ մատնանշել է, որ «արդար պատերազմի» հիմքում ընկած նախադրյալ պայմանները «ամբողջովին բացակայում էին հնդկացիների դեպքում» ։ Միակ ոլորտը, որտեղ նա արդարացում տեսավ իսպանացիների կողմից բնիկների գործերին միջամտելու համար, մարդկային զոհաբերության համար բռնազավթված զոհերին պաշտպանելն էր, և հենց նրանց` զոհերի բնածին մարդկային արժանապատվության պատճառով, որոնց իրավունքները ոտնահարվում էին և, այդպիսով, պաշտպանության կարիք ունեին ։
Թոմաս Է. Վուդսը շարունակում է նկարագրել, թե ինչպես ոմանք ցանկանում էին պնդել, որ բնիկները բանականությունից զուրկ են, բայց փաստերը հակառակն էին ապացուցում, քանի որ բնիկներն ունեին ակնառու սովորույթներ, օրենքներ և կառավարման ձև ։
Իրենց ամերիկյան նվաճումների ժամանակ իսպանացիները սովորություն ունեին վկայակոչելու այսպես կոչված «Requerimiento» փաստաթուղթը, որը կարդացվում էր հնդկացիներին ցանկացած ռազմական գործողություն սկսելուց առաջ։ Այդ փաստաթուղթը հռչակում է Հռոմի պապի համընդհանուր իշխանությունը ու Իսպանիայի միապետների՝ վերջինի կողմից ստացված լիազորությունները Նոր աշխարհի այս հատվածի վրա՝ այն գաղութացնելու և ավետարանացնելու նպատակով։ Հնդկացիները ստիպված էին ընդունել իսպանական միապետերի ինքնիշխանությունը կամ ստիպված ենթարկվել բռնության սպառնալիքով։ Վիտորիան հերքեց այս փաստաթղթի օրինականությունը ։
Հարավամերիկյան տարածքների վրա իսպանական իշխանության դեմ փաստարկներ բերելուց հետո Վիտորիան փաստարկններ է բերում, որոնք արդարացնում են իսպանացիների գործունեությունը՝ հիմնած են բնական օրենքի վրա։ Նա հաստատում է իսպանացիների ազատ ճանապարհորդելու և առևտուր կատարելու իրավունքը, որը ներառում է այն ​​հարուստ բնական ռեսուրսների որոնումը, հանքայնացումն ու արտահանում, որոնք նրանք գտնում են Հարավային Ամերիկայում։ Իսպանացու ճանապարհորդության, առևտրի և հանքագործության իրավունքները ոտնահարող կամ Հռոմի պապի՝ քրիստոնեությունը տարածելու իրավունքը ոտնահարող անօրինական դիմադրությունը կարող է օգտագործվել բնիկների դեմ իսպանացիների «արդար պատերազմը» արդարացնելու համար՝ անպատասխան թողնելով այդ տարածքների վրա իսպանացիների իշխանության հարցը ։
Վիտորիայի ստեղծագործությունները հայտնի են միայն նրա դասախոսությունների նոթերից, քանի որ նա իր կյանքի ընթացքում ոչինչ չի հրապարակել։ Այնուամենայնիվ, նրա ազդեցությունը, հատկապես հոլանդացի իրավական փիլիսոփա Հուգո Գրոտիոսի վրա, զգալի էր ։ «Relectiones Theologicae» աշխատությունը հրատարակվել է հետմահու մի քանի անգամ (Լիոն, 1557; Սալամանկա, 1565; Ինգոլշտադտ, 1580; Լիոն, 1586 & 1587; Վենետիկ, 1626; Վենետիկ, 1640; Քյոլն և Ֆրանկֆուրտ, 1696; և Մադրիդ, 1765) ։
Ֆրանսիսկո դե Վիտորիայի գրվածքները մեկնաբանվել են տարբեր գիտնականների կողմից՝ հակադարձ քաղաքականությունը պաշտպանելու համար ։ Էնտոնի Էնգին և մյուսները պնդում են, որ Վիտորիայի մարդասիրությունն օրինականացրեց նվաճումը ։
Ֆրանսիսկո դե Վիտորիան ներկայացրել է ցանկության մկրտության խիստ մեկնաբանությունը."«Երբ մենք մկրտության կամ քրիստոնեական հավատքի վերաբերյալ անտեղյակությանան հաղթահարելիությունն ենք առաջ բերում, դրանից չի բխում, որ մարդը կարող է փրկվել առանց մկրտության կամ քրիստոնեական հավատքի։ Քանզի այն բնիկները, որոնց հավատքի կամ քրիստոնեական կրոնի ոչ մի քարոզ չի տրվել, կդատապարտվեն մահացու մեղքերի կամ կռապաշտության համար, բայց ոչ անհավատության մեղքի համար։ Ինչպես ասում է Սբ. Թովմասը, այնուամենայնիվ, եթե նրանք անում են այն, ինչ դրանցում քարոզվում է, վարում բարեպաշտ կյանք՝ համաձայն բնության օրենքի, Աստծո նախախնամությամբ, Նա կլուսավորի այդ մարդկանց Քրիստոսի անունով» ։"
Աշխատություններ
1527-1540 թվականների նրա դասախոսությունների գրառումներն ընդօրինակվել են ուսանողների կողմից և տպագրվել հետևյալ վերնագրերով.
Արտաքին հղումներ
Կատեգորիա:Թոմիզմ Կատեգորիա:Միջազգային իրավունքի մասնագետներ Կատեգորիա:Անձինք այբբենական կարգով Կատեգորիա:Իսպանացի փիլիսոփաներ Կատեգորիա:Իսպանացի գրողներ Կատեգորիա:Իսպանացի իրավաբաններ Կատեգորիա:Իսպանացի տնտեսագետներ
Վոլոչաևկա (գյուղ, Վիբորգսկի շրջան)
Վոլոչաևկա (Волочаевка), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 148 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Վիբորգսկի շրջանի բնակավայրեր
(6163) Ռեյմերս
(6163) Ռեյմերս (Reimers), աստերոիդ աստերոիդների գոտի ներքին մասում։ Հայտնաբերվել է 1977 թվականի մարտի 16-ին Հանս-Էմիլ Շուստերի կողմից Լա Սիլյայում ։
Միջին հեռավորությունը Արեգակից կազմում է 1,927233 ա. մ., առավելագույնը մոտենում է 1,7299 ա. մ. հեռավորության վրա և հեռանում 2,1246 ա. մ. ։ Արեգակի շուրջ մեկ ամբողջական պտույտ է կատարում 977,24 երկրային օրվա ընթացքում, իր ուղեծրով շարժվելով միջինում 0,368386 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,31° անկյուն։
Ռեյմերս աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։
Արտաքին հղումներ
Կատեգորիա:Հունգարիայի ընտանիքի աստերոիդներ Կատեգորիա:1977 թվականին հայտնաբերված աստղագիտական մարմիններ Կատեգորիա:Հանս-Էմիլ Շուստերի կողմից հայտնաբերված աստերոիդներ Կատեգորիա:Աստերոիդների գոտու ներքին մասի աստերոիդներ
Canon EOS 5D
Canon EOS 5D Mark II կիսապրոֆեսիոնալ թվային մեկ օբեկտային հայելային տեսախցիկ, որը պատկանում է Canon ընկերության  EOS ընտանիքին։Տեսախցիկը ունի ամբողջական չափսերով КМОП մատրից (36 × 24 մմ) արդյունավետ թույլատվություն 21,1 մլն փիքսել։ 5D մարկ II–ը հանդիսանում է  Canon ընկերության առաջին թվային տեսախցիկը, որը ունի տեսահոլովակ նկարահանելու հնարավորություն։ Տեսախցիկը ներկայացվել է հանրությանը  2008 թվականի սեպտեմբերի 17–ին և շուկայում փոխարինել է  Canon EOS 5D մոդելին։ 2012 թ–ի մարտին ներկայացվել է այս մոդելի փոխարինողը՝ Canon EOS 5D Mark III, իսկ սեպտեմբերին՝ մեկ այլ մոդել, որը ուներ գրեթե նույն առանձնահատկությունները՝ Canon EOS 6D։ Այդ ամենից հետո 5D մարկ II–ի վաճառքը շարունակվեց մի քանի ամիս շարունակ, որից հետո 2012 թվականի վերջերին ԱՄՆ–ում 5D մարկ II–ի գինը իջավ մինչև 1600 դոլար։ 2012 թվականի դեկտեմբերին տեսախցիկը պաշտոնապես հայտարարվեց արտադրությունից դուրս։
Պարգևներ
Canon EOS 5D մարկ II–ը եղել է TIPA (տեխնիկական նկարի մամուլի ասոցիացիա) և EISA (Եվրոպական Պատկերների և ձայնային ասոցիացիա) մրցանակաբաշխությունների հաղթող․
Արտաքին հղումներ
Կատեգորիա:Լուսանկարչական սարքեր
Քարոլ շրջան (Թենեսի)
Քարոլ շրջան (Carroll County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.551 կմ² է, բնակչությունը՝ 29.475 մարդ (2000 թ. տվյալներով)։ Շրջկենտրոնն է Հանտինգդոն բնակավայրը։ Կազմավորվել է 1821 թ.։
Կատեգորիա:Թենեսիի շրջաններ
Սլիզնևո (գյուղ, Նովոդուգինսկի շրջան)
Սլիզնևո (Слизнево), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Նովոդուգինսկի շրջանի բնակավայրեր
Արմեն Մուրադյան
Արմեն Աբգարի Մուրադյան, հայ բժիշկ։ ՀՀ առողջապահության նախարար (ապրիլի 23, 2014 - սեպտեմբերի 27, 2016)։
Կենսագրություն
1989-1995 թվականներին սովորել է Երևանի պետական բժշկական ինստիտուտի բուժական ֆակուլտետում, 1995 - 1998 թվականներին Երևանի Մխիթար Հերացու անվան պետական բժշկական համալսարանի վիրաբուժության N2 ամբիոնում ուրոլոգիա մասնագիտությամբ։ 1998-2000 թվականներին եղել է Երևանի Մխիթար Հերացու անվան պետական բժշկական համալսարանի ուռուցքաբանության և ճառագայթային թերապիայի ամբիոնի ասպիրանտ, 2003 թվականին մասնակցել է Առողջապահության կառավարման դպրոցի և Հայաստանի ամերիկյան համալսարանի «Առողջապահության կառավարման (մենջմենթ) և կազմակերպում» ծրագրի «Առողջապահության տնտեսագիտության, ֆինանսական կառավարման և մարքեթինգի հիմունքներ» դասընթացներին, 2004 թվականին՝ Շվեդիայի Ստոկհոլմ քաղաքում InDevelop Uppsala AB Առողջապահության համակարգի զարգացման բարձրագույն միջազգային ուսուցողական ծրագրին։
1987-1993 թվականներին եղել է սանիտար, ֆելդշեր ՀԽՍՀ Վիրաբուժության համամիութենական գիտական կենտրոնի վերակենդանացման բաժանմունքում և վիրահատարանում։ 2000 թվականին պաշտպանել է թեկնածուական թեզ «Շագանակագեղձի նախաքաղցկեղային վիճակի և քաղցկեղի կլինիկական ընթացքի կանխորոշման մոդելի հարցեր» թեմայով։ 2001 - 2002 թվականներին եղել է «Արմենիա» հանրապետական բժշկական կենտրոնի ուրոլոգիական բաժանմունքի հերթապահող բժիշկ, 2002-2003 թվականներին` «Արմենիա» հանրապետական բժշկական կենտրոնի ուրոլոգիական բաժանմունքի բժիշկ-ուրոլոգ, 2003 - 2011 թվականներին Երևանի Մխիթար Հերացու անվան պետական բժշկական համալսարանում հիմնադրել է ուրոլոգիայի ամբիոն և ստանձնել ամբիոնի վարիչի պարտականությունները, 2003 -2008 թվականներին` «Արմենիա» հանրապետական բժշկական կենտրոնի ուրոլոգիական կլինիկայի ղեկավար։ 2005 թվականին պաշտպանել է դոկտորական թեզ «Շագանակագեղձի տարածված քաղցկեղի համալիր բուժման բարելավման կլինիկա-կենսաբանական հիմունքներ» թեմայով։ 2004 - 2006 թվականներին եղել է ՀՀ առողջապահության նախարարի խորհրդական, 2005 - 2011 թվականներին` Երևանի Մ. Հերացու անվան պետական բժշկական համալսարանի պրոֆեսոր, 2006 թվականից` ՀՀ ԱՆ գլխավոր ուրոլոգ, 2008-2012 թվականներին` ՀՀ ԱՆ Վ. Ա. Ֆանարջյանի անվան Ուռուցքաբանության ազգային կենտրոնի տնօրենի առաջին (բուժական գծով) տեղակալ, 2009 -2013 թվականներին` Հայկական ուրոլոգիական ասոցիացիայի նախագահ, 2012 -2014 թվականներին`«Իզմիրլյան» բժշկական կենտրոնի գործադիր տնօրեն։ ՀՀ Նախագահի հրամանագրով 2014 թվականի ապրիլի 23-ին նշանակվել է ՀՀ առողջապահության նախարար ։
Երկու մենագրության և ավելի քան 70 գիտական աշխատանքի հեղինակ է ։
Ծանոթագրություններ
Կատեգորիա:Հայ բժիշկներ Կատեգորիա:1972 ծնունդներ Կատեգորիա:Հուլիսի 10 ծնունդներ Կատեգորիա:Երևան քաղաքում ծնվածներ Կատեգորիա:Երևանի պետական բժշկական համալսարանի շրջանավարտներ Կատեգորիա:Հայաստանի Հանրապետության առողջապահության նախարարներ
Պացիֆիկ
Պացիֆիկ (pacific - «խաղաղ, խաղաղասեր, հաշտարար»), խաղաղության, զինաթափման, հակապատերազմական շարժման միջազգային սիմվոլ։ Այս նշանն (☮) ի սկզբանե ստեղծվել է բրիտանական միջուկային զինաթափման շարժման համար։ 1958 թվականի փետրվարի 21-ին այն մշակել և ավարտին է հասցրել պրոֆեսիոնալ բրիտանացի նկարիչ և դիզայներ Ջերալդ Հոլթոմը՝ Ատոմային պատերազմի դեմ ուղղակի գործողությունների կոմիտեի երթի համար։ Երթը նախատեսվում էր անցկացնել ապրիլի 4-ին Լոնդոնի Թրաֆալգարյան հրապարակից մինչև Անգլիայի Էլդերմեստոն քաղաքի միջուկային զենքի հետազոտությունների վարչությունը ։ Դրանից հետո խորհրդանիշն ընդունվել Է Միջուկային զինաթափման շարժման կողմից (CND) և 1960-ական թվականներին դարձել այդ ժամանակվա հակապատերազմական շարժման և հակամշակույթի միջազգային խորհրդանշանը։
Նկար
Նշանը N և D սեմաֆորային ազդանշանների համադրությունն է, ինչը նշանակում է «միջուկային զինաթափում» (nuclear disarmament)։ Սեմաֆորական այբուբենի մեջ N տառը փոխանցվում է՝ շրջված V տառի տեսքով երկու դրոշ պահելով, իսկ D տառը՝ մեկ դրոշը վեր է պահում, մյուսը՝ ներքև։ Այս երկու ազդանշանները, միմյանց վրա դրված, պատկերել են խաղաղության նշանի ձևը։ CND-ի առաջին պաշտոնական տարբերակում գծերը լայնացել են կենտրոնից, և նշանն սպիտակ էր սևի վրա ։
Հոլթոմը հետագայում «Peace News» («Խաղաղության լուրեր») ամսագրի խմբագիր Հյու Բրոքին ավելի մանրամասն բացատրել է գաղափարի ծագումը։
Կան նաև այս խորհրդանիշի՝ որպես աղավնու ոտնաթաթի հետքի մեկնաբանություններ։
Խաղաղության նշանն առաջին անգամ Միացյալ Նահանգներում հայտնի է դարձել 1958 թվականին՝ այն բանից հետո, երբ Ալբերտ Բիգելոուն խաղաղության նշանով դրոշով զարդարված իր փոքրիկ նավակով ժամանել Է միջուկային փորձարկումների վայր։ Խորհրդանիշը 1960 թվականին Ամերիկա է բերել Չիկագոյի համալսարանի ուսանող Ֆիլիպ Օլթբեկը, որն Անգլիա էր մեկնել որպես Խաղաղության ուսանողական միության (SPU) պատվիրակ՝ խաղաղության անգլիացի կողմնակիցների հետ հանդիպելու համար։ Օլթբեկը գնել է «հավի հետքերով» պատկերանշանների պարկը և վերադարձել Չիկագո, որտեղ SPU-ն համոզել է վերատպել պատկերանշանները և օգտագործել այդ նշանը որպես իր խորհրդանիշ։ Հաջորդ չորս տարվա ընթացքում SPU-ն հանրակացարաններում տպագրել և վաճառել է հազարավոր պատկերանշաններ։ 1960-ական թվականների վերջին խաղաղության նշանը դարձել է պատերազմի հակառակորդների կողմից ընդունված միջազգային խորհրդանիշը ։
Յունիկոդում խաղաղության նշանը U+262E-ն է՝ ☮, և, հետևաբար, HTML-ում կարող է պատկերված լինել որպես  կամ  ։ Այնուամենայնիվ, բրաուզերը կարող է չունենալ համապատասխան տառատեսակը՝ այն պատկերելու համար։
CND-ի նշանի բնօրինակ պատկերը պահվում է Անգլիայի խաղաղության թանգարանում, որտեղ ցուցադրված է ճշգրիտ օրինակը։
Արտաքին հղումներ
Կատեգորիա:Խորհրդանիշներ Կատեգորիա:Խաղաղություն Կատեգորիա:Պացիֆիզմ Կատեգորիա:Խաչեր Կատեգորիա:Ոչբռնություն Կատեգորիա:Հիփիների շարժում Կատեգորիա:1958 հիմնադրումներ
Ջիմ Լեհրեր
Ջիմ Լեհրեր (James Charles «Jim» Lehrer; ), ամերիկացի լրագրող և գրող, PBS NewsHour-ի նորությունների հաղորդավար։
Կենսագրություն
Սկզբում սովորել է Տեխաս նահանգի Բոմոնտ քաղաքի դպրոցում, ավելի ուշ՝ Սան Անտոնիո քաղաքի «Thomas Jefferson High School» տեխասյան դպրոցում, որտեղ արդեն միաժամանակ մարզական մեկնաբան էր։ Ավարտել է Տեխասի «Victoria College»-ը, այնուհետև Միսսուրիի համալսարանի «Missouri School of Journalism» լրագրության դպրոցը՝ ստանալով բակալավրի աստիճան (1956 թվականին)։ Դրանից հետո ծառայել է ԱՄՆ ծովային հետևակի կորպուսում՝ միաժամանակ ուսումնասիրելով աշխարհը ։
1959 թվականին Ջիմ Լեհրերը սկսեց իր կարիերան լրագրության մեջ՝ The Dallas Morning News ծրագրում ։ Ավելի ուշ նաDallas Times-Herald-ում լրագրող էր, որտեղ նա լուսաբանեց 1963 թվականին ԱՄՆ նախագահ Ջոն Քենեդու սպանությունը և այլ կարևոր իրադարձություններ՝ 1968 թվականին դառնալով խմբագիր։ Նրա հեռուստատեսային կարիերան սկսվել է KERA-TV-ի դալլասյան հեռուստաալիքում`որպես գիշերային ծրագրի գործադիր տնօրեն և նորությունների խմբագիր։ Այնուհետև Լեհրերը տեղափոխվեց Վաշինգտոնի PBS հեռուստաալիքը, որտեղ նա դարձավ հասարակական կապերի համակարգող և լրագրության խորհրդատվական խորհրդի անդամ։ Այնուհետև աշխատել է Հանրային հեռարձակման կորպորացիայում, հետագայում՝ Հեռուստատեսության հանրային հարցերի ազգային կենտրոնում ( NPACT ), որտեղ նա հանդիպել է Ռոբերտ Մակնիլին։
1975 թվականի հոկտեմբերին Լեհրերը դարձավ Robert Mcneil Report-ի վաշինգտոնյան թղթակիցը Նյու Յորք ի Thirteen/WNET ալիքում։ Նույն թվականի դեկտեմբերից վարում էր The MacNeil/Lehrer Report ծրագիրը, որը 1983 թվականի սեպտեմբերից սկսեց կոչվել The MacNeil/Lehrer NewsHour: Մաքնեյլի հեռանալուց հետո՝ 1995 թվականին, ծրագիրը անվանվել Է The NewsHour with Jim Lehrer, իսկ 2009 թվականին վերանվանվել է PBS NewsHour: 2008 թվականին Ջիմ Լեհրերը սրտի վիրահատության է ենթարկվել և ժամանակավորապես չի աշխատել այդ ծրագրում։ 2011 թվականի մայիսի 12-ին Լեհրերը հայտարարել էր PBS NewsHour ծրագրից ևPBS-ում այլ նախագծերով զբաղվելու մտադրության մասին ։
Լրագրության մեջ նրա աշխատանքը շահել է բազմաթիվ մրցանակներ և պարգևներ, այդ թվում` Էմմի և Պեաբոդի ։ 1999 թվականին Լեհրերը մտավ հեռուստատեսության փառքի սրահ և արժանացավ ԱՄՆ ազգային հումանիտար մեդալի։
1960 թվականից նա ամուսնացած է ամերիկացի գրող Քիթ Լեհրերի հետ, նրանք ունեն երեք դուստր և վեց թոռ։
Արտաքին հղումներ
Կատեգորիա:Ամերիկացի լրագրողներ Կատեգորիա:Ամերիկացի գրողներ
Սարգիս Հայկունի
Սարգիս Գուրգենի Հայկունի (Սարգիս Ղազարյան, ), բանահավաք, ազգագրագետ։
Գուրգեն Հայկունու հայրը։
Կենսագրություն
Սարգիս Հայկունին ծնվել է 1832 թվականին, Տրապիզոնի նահանգի Զեֆանոս գյուղում։ Եղել է ուսուցիչ Տրապիզոնում, Վանում, Արդվինում, Ալաշկերտում։ Աշխատակցել Է «Հայրենիք», «Մասիս», «Երկրագունդ» պարբերականներին։ 1893 թվականից ապրել է Վաղարշապատում։ Ուսումնասիրել է Հայաստանի հայ և այլազգի բնակչության կենցաղն ու սովորույթները («Բագրևանդ, Ջրաբաշխ գավառ», 1894, «Յուսէփցի ազգատողմ եւ տորօրինակ աւազակ Աբրիեոմ Տրապիզոնի հայ գիւղերու մէջ 1795-1840 թվականներ», 1905)։ Հայկունին հայտնաբերել և գրառել է «Սասնա ծռերի» Արարատյան, Մոկաց, Շատախի, Խլաթի պատումները, ինչպես նաև «Մոքոս» (1896) վիպերգը։ Գրառումները 1895-1896 թվականներին լույս են տեսել «Արարատ» հանդեսում և առանձին գրքերով։ Համակարգել և «Էմինյան ազգագրական ժողովածուի» Բ, Դ, Ե, Զ հատորներում (1901-1906) հրապարակել է իր գրառած (շուրջ 50 բարբառով) բանահյուսական գործերը ։
Զբաղվել է նաև ժողովրդական իրավագիտության հարցերով, «Ժամանակակից հայերի սովորության իրավունքը» (անտիպ, Մոսկվայի Լազարյան ճեմարանի մրցանակ)։ «Ազգագրական բառարան»-ը և այլ ուսումնասիրություններ անտիպ են։ Գրառել է նաև առակներ («Կենդանական վեպ», հ. 1, 1907), որոնց մի մասը տպագրել է առանձին գրքով ։
Սարգիս Հայկունին մահացել է 1908 թվականին, Վաղարշապատում։
Ծանոթագրություններ
Կատեգորիա:Հայ բանահավաքներ Կատեգորիա:Հայ ազգագրագետներ Կատեգորիա:Հայ ուսուցիչներ
Թրերի մրրիկ
«Թրերի մրրիկ», «Սառույցի և կրակի երգ» շարքի երրորդ գիրք՝ էպիկական ֆանտազիայի ժանրի։ Գրքի հեղինակն է Ջորջ Մարտինը։ Առաջին անգամ վեպը հրատարակվել է Մեծ Բրիտանիայում 2000 թվականի օգոստոսի 8-ին ։ Գիրքը, ինչպես դրան նախորդող՝ «Արքաների պատերազմը» վեպը, ստացել է «Լոկուս» մրցանակ՝ 2001 թվականին և անվանակարգվել է «Նեբյուլա» և «Հյուգո» մրցանակների համար ։ Այս գրքին նախորդել է «Վիշապի ճանապարհ» պատմվածքի հրատարակումը, որը կազմված էր «Թրերի մրրիկ» վեպի մասերից, որոնք պատմում են Դեյեներիս Թարգարիենի մասին։
Վեպը էկրանավորվել է «Գահերի խաղ» հեռուստասերիալի երրորդ և չորրորդ եթերաշրջաններում ։ Մի քանի մասեր (Սեմվել IV և V, Ջոն XI և XII)  օգտագործվել են հեռուստասերիալի հինգերորդ եթերաշրջանում ։
Գիրքը թարգմանվել է բազմաթիվ լեզուներով։
Կոմպոզիցիայի առանձնահատկություններ
Վեպում իրադարձություններն պատմվում են երրորդ դեմքից՝ տարբեր հերոսների տեսակետներից, սակայն ոչ բոլոր սյուժետային գծերն են հատվում միմյանց ավանդական իմաստով։ Գրքի հերոսներ.
Սյուժե
Այս գիրքը պատերազմի գագաթնակետն ու ավարտն է։
== Պարգևներ և մրցանակներ  ==
Ծանոթագրություններ
Կատեգորիա:2000 վեպեր
Արևմտաֆրիզերեն
Ֆրիզերենը կամ արևմտյան ֆրիզերենը գործածվում է Նիդեռլանդների հյուսիսում գտնվող Ֆրիզլանդ գավառում։ Արևմտյան ֆրիզերենը անվանումը կիրառվում է Նիդեռլանդներից դուրս, այն նույն լեզվախմբի այլ Ֆրիզական լեզուներից տարբերակելու համար, որոնք ընդհանուր պատկանում են Գերմանիայում գործածվող Սաթերլանդ ֆրիզական լեզուների և Հյուսիս ֆրիզական լեզուների լեզվախմբերին։ Նիդեռլանդներում սակայն Արևմտաֆրիզերեն լեզուն գործածվում է միայն Ֆրիսլան գավառում և միշտ կոչվում է պարզապես ֆրիզերեն՝ Fries հոլանդերեն, և Frysk ֆրիզերեն։ Արևմտաֆրիզերեն բարբառը հոլանդերեն կոչվում է Westfries (տառացիորեն Արևմտաֆրիզերեն)։
Արտաքին հղումներ
Կատեգորիա:Հնդեվրոպական լեզուներ Կատեգորիա:Նիդերլանդների լեզուներ
Հիպոկալցեմիա
Հիպոկալցեմիա, վիճակ, որը բնութագրվում է արյան պլազմայում կալցիումի ցածր մակարդակով ։ Պլազմայում կալցիումի նորմալ մակարդակը կազմում է 2.1–2.6 մմոլ/լ (8.8–10.7 մգ/դլ), 2,1 մմոլ/լ-ից ցածր մակարդակը սահմանվում է որպես հիպոկալցեմիա ։ Կալցիումի մակարդակի դանդաղ իջեցումը հաճախ անախտանիշ է ընթանում  ։ Կալցիումի մակարդակի արագ անկման դեպքում կարող են ի հայտ գալ հետևյալ ախտանիշները՝ թմրածության զգացում, մկանային սպազմ, ուշագնացություն, ցնցումներ և նույնիսկ՝ սրտի կանգ  ։
Տարածված պատճառներն են հիպոպարաթիրեոզը և վիտամին D-ի անբավարարությունը ։ Կալցիումի մակարդակի իջեցման պատճառ կարող են հանդիսանալ նաև երիկամային անբավարարությունը, պանկրեատիտը, կալցիումական անցուղիների պաշարիչներով գերդոզավորումը, ռաբդոմիոլիզը, ուռուցքի քայքաման համախտանիշը և դեղորայքը, մասնավորապես՝ բիսֆոսֆոնատների օգտագործումը ։ Ախտորոշումը հաստատելու համար որոշվում են կոռեկցված կալցիումի և իոնիզացված կալցիումի մակարդակները ։ Էլեկտրաստրտագրությամբ (ԷՍԳ) կարող են արձանագրվել որոշակի փոփոխություններ ։
Ծանր վիճակում նախնական բուժումը իրականացվում է կալցիումի քլորիդի կամ մագնեզիումի սուլֆատի ներերակային ներարկումների միջոցով ։ Բուժման այլ տարբերակներ են վիտամին D-ն, մագնեզիումի և կալցիումի այլ միացությունները ։ Եթե հիպոկալցեմիայի պատճառը հիպոպարաթիրեոզն է, ապա անհրաժեշտ է կիրառել հիդրոքլորոթիազիդ և ֆոսֆատներ կապող պատրաստուկներ։ Այս պարագայում խորհուրդ է տրվում նաև սահմանափակել կերակրի աղի օգտագործումը ։ Հիվանդանոցում բուժում ստացող պացիենտների մոտ 18%-ի մոտ արձանագրվում է հիպոկալցեմիա ։
Պատճառներ
Հիպոկալցեմիայի տարածված պատճառներից է հիպոպարաթիրեոզը ։ Կալցիումի մակարդակը անմիջականորեն կարգավորվում է պարաթհորմոնի (ՊՀ) միջոցով։ Կալցիումի ցածր մակարդակի դեպքում ՊՀ-ի մակարդակը աճում է, և հակառակը՝ երբ կալցիումի մակարդակը աճում է, ՊՀ-ի արտադրությունը նվազում է ։ Այսպիսով, բոլոր այն դեպքերում, երբ դիտվում է պարաթհորմոնի բացակայություն, ցածր մակարդակ կամ ֆունկցիայի խանգարում, օրգանիզմը կորցնում է այս կարգավորիչ համակարգը, որի հետևանքով զարգանում է հիպոկալցեմիա։ Հիպոպարաթիրեոզի առաջացման տարածված պատճառ է պարանոցի վիրահատությունների ժամանակ հարվահանագեղձերի հեռացումը կամ վնասումը ։ Հիպոպարաթիրեոզ կարող է զարգանալ նաև աուտոիմուն խանգարումների հետևանքով ։ Հիպոկալցեմիայի առաջացման այլ պատճառներն են․ • Հիպերֆոսֆատեմիա
• Վիտամին D-ի անբավարարություն
• Լյարդի ցիռոզ
• Էթիլենդիամինտետրաքացախաթթվի երկնատրիումական աղի կիրառումը
• Մագնեզիումի անբավարարություն
• Դեղորայքի երկարատև կիրառում (մագնեզիում պարունակող լուծողականներ)
• Օստեոմալացիա
• Քրոնիկ երիկամային անբարարություն
• Անարդյունավետ ակտիվ վիտամին D
• Հետվիրահատական հիպոպարաթիրեոզ
• Ուռուցքի քայքայման համախտանիշ
• Սուր երիկամային անբարարություն
• Ռաբդոմիոլիզ (սկզբնական շրջանում)
Մաադե
Մաադե (Maade), գյուղ Էստոնիայի Պյարնումաա նահանգի Վառբլա շրջանում։
Հիպոկալցեմիա
Պատճառներ
• Ալկալոզ
Մաադե
2011 թվականի տվյալներով գյուղում բնակվում էր 7 մարդ։
Հիպոկալցեմիա
Պատճառներ
• Էրիթրոցիտների զանգվածային փոխներարկումը կարող է առաջացնել հիպոկալցեմիա ցիտրատի մեծ քանակության պատճառով։
Մաադե
Արտաքին հղումներ
Կատեգորիա:Էստոնիայի Պյարնումաա նահանգի Վառբլա շրջանի բնակավայրեր Կատեգորիա:Էստոնիայի գյուղեր
Հիպոկալցեմիա
Պատճառներ
• Երբ շնչառական կամ մետաբոլիկ ալկալոզի պատճառով արյան պլազմայում նվազում է ջրածնի իոնների կոնցենտրացիան, արյան պլազմայում ազատ կալցիումի իոնների կոնցենտրացիան նույնպես սկսում է նվազել։ Վերջինս կազմում է արյան կալցիումի կենսաբանորեն ակտիվ մասը։ Նորմայում, և՛ ջրածնի, և՛ կալցիումի իոնների մի մասը կապված է պլազմայի ալբումինի հետ։ Երբ արյան pH-ը դառնում է հիմնային, ալբումինի հետ կապված ջրածնի իոնները սկսում են պոկվել ալբումինից, և այն սկսում է կապել ավելի մեծ քանակությամբ ազատ կալցիումի իոններ։ Արդյունքում արյան պլազմայում նվազում է ազատ իոնիզացված կալցիումի մակարդակը։ pH-ի 0,1-ով աճի դեպքում, պլազմայի կալցիումը նվազում է մոտավորապես 0,05 մմոլ/լ-ով։ Ալկալոզի հետևանքով առաջացող այս հիպոկալցեմիան որոշակիորեն պատասխանատու է գլխուղեղի անոթների նեղացման համար, որը իր հերթին բերում է գլխապտույտի, ուշագնացություննների և պարէսթեզիաների առաջացմանը, որոնք հաճախ զուգակցվում են գերօդափոխության հետ։
• Նորածնային հիպոկալցեմիա
Ախտորոշում
Քանի որ կալցիումի զգալի մասը կապված է ալբումինի հետ, ալբումինի մակարդակի ցանկացած տատանում ազդում է նաև կալցիումի մակարդակի վրա։ Կոռեկցված կալցիումի մակարդակի որոշումը հիմնված է ալբումինի մակարդակի վրա․ կոռեկցված կալցիում (մգ/դլ)= չափված ընդհանուր Ca (մգ/դլ) + 0,8 * (4.0 - պլազմայի ալբումին [գ/դլ])
Վարում
Հիպոկալցեմիայով պացիենտների վարումը ներառում է․
Ծանոթագրություններ
Կատեգորիա:Էլեկտրոլիտային փոխանակության խանգարումներ Կատեգորիա:Կալցիում Կատեգորիա:Ներզատաբանություն
Մաքսիմ Հակոբյան
Մաքսիմ Անուշավանի Հակոբյան (8 օգոստոսսի 1949, գ. Վերին Հանդ, Ղափանի շրջան - 9 դեկտեմբերի, 2018 ), ՀԽՍՀ և ՀՀ տնտեսության գործիչ, Զանգեգուրի պղնձամոլիբդենային կոմբինատի տնօրենների խորհրդի նախագահ։
Պարգևներ
Ունի երկու որդի, չորս թոռ։ Անկուսակցական է։
Սառցաջարդ
Սառցաջարդ 1242 թվականին, ճակատամարտ ռուսական զորքերի և գերմանական լիվոնյան ասպետների միջև ապրիլի 5-ին Չուդ լճի վրա։ Գերմանական խաչակիրները, դանիական և շվեդ, ֆեոդալները ակտիվացրին իրենց ագրեսիվ գործողությունները մոնղոլական արշավանքներից թուլացած Ռուսիայի դեմ։ Լիվոնյան օրդենի խաչակիրներին հաջողվեց գրառել Իզբորսկը, Պսկովը, Կոպորիեն։ 1241 թվականին խաչակիրները որոշեցին գրավել Մեծ Նովգորոդը, Կարելիան և այլն։ Նովգորոդի վեչեի խնդրանքով Ալեքսանդր Նևսկին զորք հավաքեց և 1241 թվականին խաչակիրներին վտարեց Կոպորիեից, այնուհետև ազատագրեց Պսկովը։ 1242 թվականի գարնանը ռուս բանակը խաչակիրների գերազանց ուժերի ճնշման տակ նահանջեց արլևելք և դիրք գրավեց Չուդ լճի հարավային նեղ մասում։ Խաչակիրների զորքը «սեաաձև» մարտակարգով ապրիլի 5-ի լուսաբացին հարձակվեց ռուսական զորքի առաջատար ջոկատի վրա ու ջարդեց այն։ Սակայն Ալեքսանդր Նևսկին հարձակվեց թևերից, խուճապի մատնեց թշնամուն և ջախջախեց նրան։ Հաղթանակի շնորհիվ կասեցվել է խաչակիրների առաջխաղացումը դեպի արևելք (որի նպատակը ռուս, հողերի զավթումն էր), ինչպես նաև ուժեղացել է Լիտվայի 1-ին Պոմորիեի ժողովուրդների պայքարը ընդդեմ խաչակիրների։
Կատեգորիա:Ռուսաստանի ռազմական պատմություն Կատեգորիա:1242 Եվրոպայում
Տիգրան Բարսեղյան (այլ կիրառումներ)
Տիգրան Բարսեղյան անվամբ հայտնի են մի քանի անձնավորություններ.
Քարտեր շրջան (Թենեսի)
Քարտեր շրջան (Carter County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 883 կմ² է, բնակչությունը՝ 56.742 մարդ (2000 թ. տվյալներով)։ Շրջկենտրոնն է Էլիզաբեթտոն բնակավայրը։ Կազմավորվել է 1796 թ.։
Կատեգորիա:Թենեսիի շրջաններ
Արշեն
Արշեն, գյուղ Արևմտյան Հայաստանում, Բիթլիսի վիլայեթի Գենջի գավառակում։
Գյուղը հին ժամանակներից գոյություն է ունեցել։ 1886 թվականին գյուղում գործում էր հայկական նախակրթական վարժարան՝ 1 ուսուցիչով և 39 աշակերտով ։
XX դարի սկզբին ուներ շուրջ 230 տուն բնակիչ, 30-ը՝ հայեր։ Զբաղվում էին երկրագործությամբ, անասնապահությամբ։ Հայերն ունեին եկեղեցի։ Գյուղի հյուսիսային կողմում կային ավերակ վանքի մնացորդներ։ 1915 թվականին, Մեծ եղեռնի ժամանակ, հայերը տեղահանվել են և կոտորվել ։
Ծանոթագրություններ
Կատեգորիա:Արևմտյան Հայաստանի գյուղեր
Միապետ
Միապետ (ծագել է μόναρχος բացարձակ կառավարիչ, տեր) ժառանգաբար փոխանցվող, իսկ հազվադեպ դեպքում նաև ընտրվող պաշտոն՝ օժտված ինքնուրույնությամբ . Միապետը տարբեր անվանումներ ունի, մասնավորապես՝ թագավոր, կայսր, փարավոն, շեյխ, սուլթան, ամիրա, շահ, կրոնապետ, խան, բեյ և այլն։ Եվրոպական որոշ երկրներում միապետը կոչվում է իշխան (Մոնակո), մեկ այլ դեպքում՝ դուքս (Լյուքսեմբուրգ)։ Միապետը միշտ հանդես է գալիս որպես վերադաս։ Բացառվում է նրա ենթակայությումը որևէ մեկին ։
Միապետի ձեռքում է կենտրոնացված պետական, ռազմական, դատական իշխանությունը։ Բացարձակ միապետություն առկա է միայն Ասիայի երկրներում, իսկ Վատիկանը համարվում է աստվածապետական միապետություն։ Միապետի իշխանությունը միայն սահմանափակ է օրենսդիր ոլորտում (այս դեպքում խոսքը խորհրդարանական կամ սահմանադրական միապետության մասին է)։ Ըստ այդմ՝ սահմանադրական է կոչվում այն միապետությունը, որի դեպքում վերջինիս իշխանությունը սահմանափակված է միայն սահմանադրությամբ։ Օրենսդիր իշխանությունը պատկանում է պառլամենտին, իսկ գործադիրը՝ կառավարությանը։
Տես նաև
Միապետություն
Կատեգորիա:Պետության գլուխ Կատեգորիա:Միապետներ Կատեգորիա:Ազգային և էթնիկ առաջնորդման կոչումներ
Աստերոիդների ցանկ (30301-30400)
Աստերոիդների ցանկ (30201-30300) * Աստերոիդների ցանկ * Աստերոիդների ցանկ (30401-30500)
Սառցադաշտային համալիր
Սառցադաշտային համալիր, սառցադաշտի եզրային մասում գոյացած, ռելիեֆի օրինաչափորեն տեղաբաշխված սառցադաշտային ձևերի և սառցադաշտային նստվածքների ամբողջությունը։ Սառցադաշտային համալիրը բաղկացած է սառցադաշտի ծայրամասը գոտևորող եզրային մորենների թմբերից, որոնց արտաքինից հարում են ջրասառցադաշտային նստվածքները և առաջացնում զանդրային հարթավայրեր։ Ներքին կողմից եզրային մորենին հարում է բլրամորենային հարթությունը, որը նախկինում զբաղեցված է եղել սառցադաշտի եզրային մասով։ Այստեղ հաճախ հանդիպում են լճերի վերածված փակ գոգավորություններ (լեզվակային ավազաններ)։
Կատեգորիա:Աշխարհագրություն
Եղրևանի պարսկական
Եղրևանի պարսկական, ձիթազգիների ընտանիքի, եղրևանի ցեղի բույս։
Նկարագրություն
Թուփ է՝ մինչև 3 մ բարձրությամբ, նուրբ, ուղղաձիգ կամ աղեղնաձև թեքված մոխրադարչնագույն ճյուղերով։ Միամյա շիվերը անկյունավոր են, խոնարհված, մերկ կամ գեղձամազմզուկապատ, ծածկված ոսպնյակներով։ Բողբոջները ձվաձև են, սրածայր։ Տերևները նշտարաձևից մինչև ձվաձև-նշտարաձև են, 3-6 սմ երկարությամբ և 1-3 սմ լայնությամբ, աստիճանաբար սրվող գագաթով և հիմքով, երբեմն նույն բույսի վրա կան ամբողջական և փետրակտրտված տերևներ, բարակ են, ամուր, մերկ, ներքևի կողմից լավ արտահայտված ջղերով։ Կոթունները բարակ են, 1-1,3 սմ երկարությամբ։ Ծաղկաբույլերը բազմածաղիկ են, 5-10 սմ երկարությամբ և 5-7 սմ լայնությամբ, ձվաձև, ճյուղավորված, նուրբ առանցքներով։ Ծաղիկները բուրումնավետ են։ Բաժակը զանգականման է, քառատամ, մերկ։ Պսակի խողովակը գլանաձև է, ձվաձև կամ ձվաձև-նշտարանման պսակաթերթիկներով, կապտակարմիր են և վարդագույն կապտակարմիր։ Տուփիկը քառանկյուն է, հարթ, մերկ, գորշաշիկավուն։ Բաժակը պտուղների վրա մնում է հաճախ կիսված վիճակում։ Ծաղկում է մայիս-հունիս ամիսներին (սովորական եղրևանուց մի քանի օր ուշ)։ Պտուղները հասունանում են հուլիս-օգոստոսին։
Երաշտադիմացկուն է և ցրտադիմացկուն, պահանջկոտ չէ հողի նկատմամբ։ Մեր հանրապետության տարածքում հաճախ է հանդիպում, ամենուրեք ձմեռնադիմացկուն է և աչքի է ընկնում դեկորատիվ բարձր առանձնահատկություններով։
Տարածվածություն
Տարածված է Կասպից ծովի հարավարևմտյան շրջաններում (Լենքորան)։ Անհիշելի ժամանակներից մշակվում է Պարսկաստանում, Հնդկաստանում, Հայաստանում ։
Ծանոթագրություններ
Կատեգորիա:Ձիթենազգիներ Կատեգորիա:Ծառեր Կատեգորիա:Դեղաբույսեր Կատեգորիա:Աֆրիկայի ծառեր Կատեգորիա:1753 թվականին նկարագրված բույսեր
Սերգեյ Խաչատրյան (այլ կիրառումներ)
Սերգեյ Խաչատրյան անվամբ հայտնի են մի քանի անձնավորություններ.
Ֆակտուրա
Ֆակտուրա, մակատեսք ( - mշակում, կառուցվածք), կերպարվեստում՝ գեղարվեստական ստեղծագործության մակերեսի, նրա մշակվածության կերպը
Գեղանկարչություն
Գեղանկարչության մեջ ֆակտուրայի գունաշերտի կերպն է․ օրինակ՝ «բաց» ֆակտուրա (լայն գունաբիծ, ներկի անհարթ շերտ) կամ «ծածկված» հարթ ֆակտուրա, քանդակագործության և դեկորատիվ-կիրառական արվեստում՝ արձանի, ռելիեֆի, արհեստագործական ստեղծագործության ողորկ, անհարթ և այլ մակերեսը։
Ֆակտուրայի էֆեկտներն այն հատկանիշներից են, որոնք առավել անմիջականորեն են դրսևորում այս կամ այն վարպետի անհատական ստեղծագործական ձեռագիրը, ծառայում բովանդակության բազմակողմանի բացահայտմանը։ Սակայն 20-րդ դարում մոդեռնիստական արվեստում տարածված ֆակտուրայի բարդացնելու փորձերը (կոլլաժ, ներկաշերտի մեջ թեփ, ավազ և այլն դնելը) ոչ հազվադեպ հանգեցնում են պատկերավորման սկզբունքի խաթարման։
Երաժշտությունում
Երաժշտության մեջ՝ երաժշտական հյուսվածքը, շարադրանքի տարրերի (հիմնական մեղեդու, մյուս մեղեդիական ձայների, ակորդների, ֆիգուրացիայի, զարդ–հնչյունների և այլն) ամբողջությունը, որը գոյացնում է երաժշտական ստեղծագործության հնչյունային հյուսվածքը։ Ֆակտուրայի որոշակի է դառնում ստեղծագործության բովանդակությամբ, նրանում կիրառված կոմպոզիցիոն սկզբունքներով (հոմոֆոնիա, էցուիֆոնիա) և երաժշտական գործիքների կամ երգչական ձայների արտահայտչական ու տեխնիկական հնարավորություններով։
Կատեգորիա:Կերպարվեստ Կատեգորիա:Երաժշտական եզրույթներ
Նիկիտա (քաղաքատիպ ավան, Ուկրաինա)
Նիկիտա (Нікіта, Nikita), քաղաքատիպ ավան Ուկրաինայի Ղրիմի Ինքնավար Հանրապետության Յալթայի քաղաքային խորհուրդում։ Բնակավայրը նախկինում նաև անվանվել է Բոտանիչեսկոե։
2012 թվականի տվյալներով Նիկիտա քաղաքատիպ ավանում բնակվում էր 2 465 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Յալթայի քաղաքային խորհրդի բնակավայրեր Կատեգորիա:Ուկրաինայի քաղաքատիպ ավաններ
Ֆակուլտետ
Ֆակուլտետ (Fakultät, facultas «հնարավորություն, կարողություն»), ուսումնագիտական և վարչական ստորաբաժանում բարձրագույն ուսումնական հաստատություններում, որտեղ իրականացվում է ուսանողների ու ասպիրանտների ուսուցումը մեկ կամ մի քանի հարակից մասնագիտությունների գծով, ինչպես նաև ժողտնտեսության և մշակույթի համապատասխան բնագավառի մասնագետների որակավորման բարձրացումը, տվյալ ֆակուլտետում միավորված ամբիոնների գիտահետազոտական և ուսումնադաստիարակչական գործունեության ղեկավարումը։
Կատեգորիա:Բարձրագույն ուսումնական հաստատություններ
Վոլոչաևկա-1
Վոլոչաևկա-1 (Волочаевка-1), գյուղ Ռուսաստանի Հրեական ինքնավար մարզի Սմիդովիչսկի շրջանի կազմում։
Բնակչությունը 2010 թվականին գրանցված տվյալներով կազմում էր 1148 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1908 թվականին հիմնադրված բնակավայրեր Կատեգորիա:Ռուսաստանի Հրեական ինքնավար մարզի Սմիդովիչսկի շրջանի բնակավայրեր
Չիթհեմ շրջան (Թենեսի)
Չիթհեմ շրջան (Cheatham County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 785 կմ² է, բնակչությունը՝ 35.912 մարդ (2000 թ. տվյալներով)։ Շրջկենտրոնն է Էշլենդ բնակավայրը։ Կազմավորվել է 1856 թ.։
Կատեգորիա:Թենեսիի շրջաններ
Գեորգի Յարցև
Գեորգի Ալեքսանդրովիչ Յարցև (Гео́ргий Алекса́ндрович Я́рцев, ), խորհրդային ֆուտբոլիստ (հարձակվող), խորհրդային և ռուս ֆուտբոլի մարզիչ, 2003-2005 թվականներին եղել է Ռուսաստանի հավաքականի գլխավոր մարզիչ, ԽՍՀՄ սպորտի վարպետ, Ռուսաստանի վաստակավոր մարզիչ։
Կենսագրություն
Գեորգի Յարցևը ծնվել է 1948 թվականի ապրիլի 11-ին բազմանդամ ընտանիքում։ 8-րդ դասարանն ավարտելուց հետո ընդունվել է Կոստրոմայի բժշկական դպրոցը, որն ավարտել է բուժակի որակավորամբ։ Ուսումնառության տարիներին հանդես է եկել Կոստրոմայի «Թեքմաշ» ակումբում։ 1970 թվականին՝ ծառայություն տարիներին, 1 խաղ է խաղացել ԲԿՄԱ-ի կազմում (փոխարինման էր դուրս եկել Երևանում), սակայն մարզումների ընթացքում ստացած վնասվածքի պատճառով չի ընդգրկվել ակումբում։ Հետագա ծառայությունը շարունակել է Սմոլենսկի «Իսկրա» բանակային ակումբում, որտեղ մինչև 1970 թվականը նա անցկացրել է 43 հանդիպում և խփել 13 գոլ։ Զորացրվելուց հետո նա մեկ խաղ է անցկացրել ԲԿՄԱ-ի կազմում և վնասվածք ստանալուց հետո թողել ակումբը։
1965-1967 և 1975-1976 մրցաշրջանում Յարցևը հանդես է եկել Կոստրոմայի «Սպարտակի» կազմում, իսկ 1973-1974 թվականի մրցաշրջանում՝ Գոմելի «Գոմելում»։ Յարցևի տաղանդն ամբողջությամբ բացահայտվել է 30 տարեկանում, երբ նրան Մոսկվայի «Սպարտակ» հրավիրեց ակումբի մարզիչ Կոնստանտին Բեսկովը։ Խաղի ընթացքում նա համագործակցել է կիսապաշտպան Յուրի Գավրիլովի հետ, որի փոխանցումից էլ նա խփել է իր գոլերի մեծ մասը։ Ակումբում հաջող խաղի շնորհիվ նա հրավիրվել է ԽՍՀՄ հավաքական։
ԽՍՀՄ առաջնություններում նա անցկացրել է 82 հանդիպում, խփել 38 գոլ։ Յարցևը 19 գոլով ճանաչվել է 1978 թվականի ԽՍՀՄ առաջնության լավագույն ռմբարկու, 1979 թվականին դարձել է երկրի չեմպիոն, իսկ մեկ տարի անց «Սպարտակի» կազմում նվաճել է ՝ առաջնության արծաթե մեդալ։ Մոսկովյան ակումբում իր կարիերայի ընթացքում Յարցևն անցկացրել է 116 հանդիպում և խփել է 55 գոլ։
1981 թվականին Գեորգի Յարցևը տեղափոխվել է Մոսկվայի «Լոկոմոտիվ», որտեղ անցկացրել է 40 հանդիպում և խփել է 12 գոլ։
Յարցևն իր ֆուտբոլային կարիերան ավարտել է 1982 թվականին՝ Մոսկվայի «Մոսկվիչ» ակումբում։
Նա եղել է Մոսկվայի «Սպարտակի», «Դինամոյի», «Ռոտորի», «Տորպեդոյի», «Օրխեյի» և Ռուսաստանի ֆուտբոլի ազգային հավաքականի գլխավոր մարզիչը։
Յարցևն աշխատել է նաև որպես հեռուստամեկնաբան Ռոսիա 2  հեռուստաալիքում, մեկնաբանել 2002 թվականի Ֆուտբոլի աշխարհի առաջնության հանդիպումները։
2016 թվականի ամռանը դարձել է «Տամբով» ակումբի գլխավոր տնօրենը ։ Եղել է «Միասնական Ռուսաստան» կուսակցության անդամ։ 2018 թվականի նախագահական ընտրությունների ժամանակ աջակցել է Վլադիմիր Պուտինին ։
Արտաքին հղումներ
Կատեգորիա:Ֆուտբոլիստներ այբբենական կարգով Կատեգորիա:Ֆուտբոլային մարզիչներ այբբենական կարգով Կատեգորիա:Խորհրդային ֆուտբոլիստներ Կատեգորիա:ԽՍՀՄ հավաքականի ֆուտբոլիստներ Կատեգորիա:ԲԿՄԱ Մոսկվայի ֆուտբոլիստներ Կատեգորիա:Սպարտակ Մոսկվայի ֆուտբոլիստներ Կատեգորիա:Լոկոմոտիվ Մոսկվայի ֆուտբոլիստներ Կատեգորիա:Խորհրդային ֆուտբոլային մարզիչներ Կատեգորիա:Ռուս ֆուտբոլային մարզիչներ Կատեգորիա:«Միասնական Ռուսաստան» կուսակցության անդամներ
(6164) Գերհարդմալլեր
(6164) Գերհարդմալլեր (Gerhardmuller), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 9-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 2,244782 ա. մ., առավելագույնը մոտենում է 1,809 ա. մ. հեռավորության վրա և հեռանում 2,6806 ա. մ. ։ Արեգակի շուրջ մեկ ամբողջական պտույտ է կատարում 1228,46 երկրային օրվա ընթացքում, իր ուղեծրով շարժվելով միջինում 0,293051 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,83° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Արմեն Սմբատյան (պետական գործիչ)
Արմեն Վոլոդյայի Սմբատյան, հայ տնտեսագետ, ՀՀ պետական գործիչ, ՀՀ Կենտրոնական ընտրական հանձնաժողովի քարտուղար։
Աշխատանքային գործունեություն
Ամուսնացած է, ունի մեկ որդի։
Ծանոթագրություններ
Կատեգորիա:1977 ծնունդներ Կատեգորիա:Սեպտեմբերի 26 ծնունդներ Կատեգորիա:Եղեգնաձոր քաղաքում ծնվածներ Կատեգորիա:ՀՀ ԿԸՀ անդամներ Կատեգորիա:ՀՊՏՀ շրջանավարտներ Կատեգորիա:ՀՀ ՊԿԱ շրջանավարտներ Կատեգորիա:Հայ տնտեսագետներ Կատեգորիա:Հայ պետական գործիչներ
Բայրաման
Բայրաման, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում էր գավառակի արևմտյան մասում՝ Մուշ-Էրզրում ճանապարհից դեպի ձախ։
Բայրամանը թուրքերի կողմից ավերվել և կողոպտվել է 1895 թվականին ։
Ծանոթագրություններ
Կատեգորիա:Արևմտյան Հայաստանի գյուղեր
Մաալաստի
Մաալաստի (Maalasti), գյուղ Էստոնիայի Վիլյանդիմաա նահանգի Կիո շրջանում։
2011 թվականի տվյալներով գյուղում բնակվում էր 9 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Կիո շրջանի բնակավայրեր Կատեգորիա:Էստոնիայի գյուղեր
Սլիզնևո (գյուղ, Սմոլենսկի շրջան)
Բնակչությունը 2007 թվականին գրանցված տվյալներով կազմում էր 12 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Չեստեր շրջան (Թենեսի)
Չեստեր շրջան (Chester County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 749 կմ² է, բնակչությունը՝ 15.540 մարդ (2000 թ. տվյալներով)։ Շրջկենտրոնն է Հենդերսոն բնակավայրը։ Կազմավորվել է 1879 թվականին։
Կատեգորիա:Թենեսիի շրջաններ
Վոլոչաևկա-2
Վոլոչաևկա-2 (Волочаевка-2), քաղաքատիպ ավան Ռուսաստանի Հրեական ինքնավար մարզի Սմիդովիչսկի շրջանի կազմում։
Բնակչությունը 2010 թվականին գրանցված տվյալներով կազմում էր 1937 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Հրեական ինքնավար մարզի Սմիդովիչսկի շրջանի բնակավայրեր
Հայաստանի Հանրապետության ֆիզիկական կուլտուրայի և սպորտի վաստակավոր գործիչների ցանկ
Ստորև ներկայացված է Հայաստանի Հանրապետության ֆիզիկական կուլտուրայի և սպորտի վաստակավոր գործիչների ցանկը։ Ներկայացված են միայն այն անձինք, ում պատվավոր կոչումը շնորհվել է Հայաստանի Նախագահ Սերժ Սարգսյանի կողմից (2008 թ. ապրիլի 9-ից առ այսօր)։ Մինչ այդ կոչումը ստացածների ցանկը կտեղադրվի տվյալների ձեռքբերումից հետո։
2012 թվական
Կոչումը չի շնորհվել։
Ծանոթագրություններ
Կատեգորիա:ՀՀ պատվավոր կոչումներ
Քրիս Վուդ (ֆուտբոլիստ)
Քրիս Վուդ (Chris Wood, ), նոր զելանդացի պրոֆեսիոնալ ֆուտբոլիստ։ Ներկայումս հանդես է գալիս Բարնլիի և Նոր Զելանդիայի ազգային հավաքականի կազմում։ Խաղում է կենտրոնական հարձակվողի դիրքում ։
Վեստ Բրոմվիչ Ալբիոն
Վուդը Վեստ Բրոմվիչ Ալբիոնին միացավ 2009 թվականին ։ Առաջին անգամ ակումբի առաջին թիմի կազմում առաջին անգամ հայտավորվեց 2009 թվականի ապրիլի 11-ին՝ Պրեմիեր Լիգայի Պորտսմութի դեմ խաղում ։ Իր դեբյուտը նշեց 2009 թվականի մայիսի 24-ին՝ Բլեքբուրնի դեմ խաղում ՝ դառնալով 5-րդ նոր զելանդացի ֆուտբոլիստը, ով խաղադաշտ է դուրս եկել Պրեմիեր Լիգայում։ 2009 թվականի մայիսին Վուդը երկարաձգեց իր պայմանագիրը Վեստ Բրոմվիչի հետ 2 տարով ։ Իր առաջին գոլը խփեց 2009 թվականի սեպտեմբերի 15-ին՝ Դոնկաստեր Ռովերսի դեմ խաղում  ։ 2009 թվականի դեկտեմբերին նա երկարաձգեց իր պայմանագիրը 3․5 տարով։ Իր երկրորդ գոլը Վուդը խփեց 2010 թվականի հունվարի 2-ին՝ Անգլիայի գավաթի Հադերսֆիլդ Թաունի դեմ խաղում  ։ 2010 թվականի սեպտեմբերի 24-ին Վուդը 93 օրվա վարձավճարով տեղափոխվեց Բարնսլի ։ Իր դեբյուտը նշեց սեպտեմբերի 25-ին՝ Ռեդինգի դեմ խաղում ։ 7 հանդիպում անցկացնելուց հետո վարձավճարը հետ կանչվեց։
2010 թվականի նոյեմբերի 19-ին Վուդը վարձավճարով տեղափոխվեց Բրայթոն ընդ Հոուվ Ալբիոն մինչև 2011 թվականի հունվար ։ Իր դեբյուտը նշեց նոյեմբերի 20-ին՝ Բրիստոլ Ռովերսի դեմ խաղում՝ այս խաղում դառնալով գոլի հեղինակ ։ Հունվարին Բրայթոնը երկարաձգեց վարձավճարը մինչև մրցաշրջանի ավարտ ։ Բրայթոնում Վուդը անցկացրեց 31 հանդիպում՝ դառնալով 9 գոլի հեղինակ ։
2011 թվականի օգոստոսի 5-ին Վուդը 1 ամսվա վարձավճարով տեղափոխվեց Բիրմինգհեմ Սիթի ։ Իր դեբյուտը նշեց օգոստոսի 6-ին՝ Դերբի Կաունտիի դեմ խաղում ։ Եվրոպական առաջնություններում իր դեբյուտը նշեց 2011 թվականի օգոստոսի 18-ին՝ Եվրոպայի Լիգայի որակավորման փլեյ օֆֆ փուլի Նասիոնալի դեմ առաջին խաղում  ։ Իր առաջին ոլը Բիրմինգհեմի կազմում խփեց օգոստոսի 25-ին՝ Նասիոնալի դեմ երկրորդ խաղում  ։ 2011 թվականի սեպտեմբերի 11-ին Վուդը հետ-տրիկ ձևակերպեց Միլուոլի դեմ խաղում  ։ Հոկտեմբերի 2-ին նոր զելանդացին դուբլ ձևակերպեց Նոթինգհեմ Ֆորեստի դեմ խաղում , ինչից հետո Վուդի վարձավճարը երկարաձգվեց մինչև 2012 թվականի հունվար ։ Բիրմինգհեմի կազմում նա անցկացրեց 29 հանդիպում՝ դառնալով 11 գոլի հեղինակ ։